เทเวศฯรุกยอดขายออนไลน์
ตั้งเป้ามูลค่าเพิ่ม54% พัฒนาเว็บไซต์ให้ลูกค้าทำธุรกรรมครบวงจรในกลางปีนี้
8 เม.ย. 2560

ตั้งเป้ามูลค่าเพิ่ม54% พัฒนาเว็บไซต์ให้ลูกค้าทำธุรกรรมครบวงจรในกลางปีนี้โพสต์ทูเดย์ - เทเวศฯ เร่งพัฒนาเว็บไซต์ดันเป้ายอดขายผ่านออนไลน์ปีนี้เพิ่ม 54% กลางปีนี้ลูกค้าทำธุรกรรมครบวงจรนายชาติชาย ชินเวชกิจวานิชย์ กรรมการผู้จัดการ บริษัท เทเวศประกันภัย เปิดเผยว่า ปี 2560 บริษัทตั้งเป้าการขายผ่านออนไลน์ไว้ที่ 185 ล้านบาท เพิ่มขึ้น 54% จากปี 2559 ที่ทำยอดขายได้ 120 ล้านบาท โดยจะมีการปรับปรุงเว็บไซต์ให้สามารถทำธุรกรรมได้ครบวงจร คาดว่าจะเป็นประมาณกลางปีนี้ คือ ให้ลูกค้าสามารถซื้อกรมธรรม์และชำระเบี้ยประกันภัยผ่านเว็บไซต์ได้ทันที พร้อมทั้งเพิ่มการบริการในช่องทางนี้มากขึ้น เช่น การบริการด้านสินไหม การให้คำแนะนำเรื่องการเคลม“เราจะมุ่งเน้นรักษาฐานลูกค้าเก่า ควบคู่กับการขยายฐานสู่กลุ่มคนรุ่นใหม่ โดยออกแพ็กเกจที่เหมาะสมมาดึงดูดความสนใจของตลาด”นายชาติชาย กล่าวก่อนหน้านี้ บริษัทเปิดขายประกันภัยออนไลน์ โดยการขายผ่านหน้าเว็บไซต์ของบริษัทตั้งแต่ปี 2550 มียอด 65 ล้านบาท และเติบโตอย่างต่อเนื่องนายชาติชาย กล่าวว่า ปีนี้สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้ออกประกาศกำหนดหลักเกณฑ์ในการออกกรมธรรม์ การเสนอขาย และการชดใช้ค่าสินไหมทางอิเล็กทรอนิกส์ ซึ่งมีข้อดีคือ ทำให้สามารถออกกรมธรรม์อิเล็กทรอนิกส์ หรือ E Policy ได้ แต่ขณะเดียวกันก็มีระเบียบวิธีการที่ต้องปฏิบัติตามด้วย โดยเฉพาะการตรวจรับรองระบบโดยผู้ตรวจสอบอิสระ น่าจะเป็นการทำให้ผู้บริโภคมั่นใจในการซื้อขายออนไลน์มากขึ้นนายอริยะ จักรานุรักษ์ ผู้ช่วยกรรมการผู้จัดการสายสินไหมทดแทน บริษัท เทเวศประกันภัย กล่าวว่า บริษัทได้ให้บริการเรียกร้องค่าสินไหมทดแทนประกันภัยภาคบังคับ (พ.ร.บ.) ผ่านระบบการจ่ายสินไหมอัตโนมัติ หรือ อี-เคลม ของบริษัทกลางคุ้มครองผู้ประสบภัยจากรถ โดยแต่ละเดือนจะมีการจ่ายค่าสินไหมตาม พ.ร.บ.ผ่านระบบดังกล่าวประมาณ 1,000 รายนอกจากนี้ บริษัทยังมีระบบจัดซ่อมรถยนต์ภาคสมัครใจให้ลูกค้าผ่านระบบออนไลน์ของบริษัทอีเอ็มซีเอส ไทย เช่น ผู้ซ่อมนำรถเข้าอู่ ทางอู่มีการเชื่อมระบบก็ถ่ายภาพชิ้นส่วนที่จะทำการซ่อม ส่งเข้าระบบอี-เคลม เพื่อประเมินราคา และขออนุมัติจากบริษัท และดำเนินการซ่อมได้ทันที ช่วยให้ลูกค้าได้รับบริการที่รวดเร็ว“เรากำลังพัฒนาระบบออนไลน์เพื่อเชื่อมโยงกับบริษัทนายหน้าประกันภัย ตัวแทน เพื่อที่จะทำการออกกรมธรรม์อิเล็กทรอนิคส์ ซึ่งจะทำให้ลูกค้าได้รับความคุ้มครองเร็วขึ้นและช่วยลดขั้นตอนการทำงานด้วย” นายอริยะ กล่าว